Document ID: /fineweb-2-swissfilter-quality_10-filterrobots/filtered/01307.jsonl.gz/1646

Ukraina
Në konceptin e saj të ri, NATO shpall Rusinë si kërcënimin më të madh
"Marrëdhëniet mund të ndryshojnë përsëri vetëm nëse Rusia pushon sjelljen e saj agresive dhe respekton plotësisht ligjin ndërkombëta"
Krerët e shteteve dhe qeverive të 30 vendeve të NATO-s kanë vendosur për një koncept të ri strategjik për aleancën ushtarake, transmeton albinfo.ch. Në dokumentin bazë për planifikimin politik dhe ushtarak, Rusia përshkruhet si “kërcënimi më i madh dhe më imediat për sigurinë e aleatëve dhe për paqen dhe stabilitetin në zonën euro-atlantike”.
Nga ana tjetër, Kina identifikohet si sfidë.
Koncepti i ri strategjik zëvendëson versionin e mëparshëm të vitit 2010. Në atë kohë, aleatët ende shpresonin se koha e tensioneve të mëdha me Rusinë kishte përfunduar dhe po llogarisnin në një “partneritet të vërtetë strategjik” me këtë vend.
Koncepti i ri tani thotë: “Në funksion të politikave dhe veprimeve të tyre armiqësore, ne nuk mund ta konsiderojmë Federatën Ruse si partnerin tonë”, shkruan srf.ch. Marrëdhëniet mund të ndryshojnë përsëri vetëm nëse Rusia pushon sjelljen e saj agresive dhe respekton plotësisht ligjin ndërkombëtar.
Megjithatë, NATO mbetet e gatshme të mbajë hapur kanalet e komunikimit me Moskën në mënyrë që të reduktohen rreziqet, të parandalohen përshkallëzimi dhe të krijohet më shumë transparencë.
Të ngjashme
Zvicra do të përfaqësojë interesat e Ukrainës në Rusi, Moska nuk e pëlqen idenë
Të tjera nga Ukraina
E-Diaspora
-
Daniel Gjoka, artisti që zbukuron muret në Gjermani dhe bunkerët në Shqipëri Daniel Gjoka: Cutwork – Orange, street art, graffiti, stencil art, Forum Merzhausen, nga 30 korriku deri...
-
Prof. Dr. Alban Neziri dhe kirurgia Marsela Ceno, do të ligjërojnë në Konferencën Kirurgjikale në Prishtinë
-
Peter Paul Wiplinger, një urëndërtues i çmuar i letërsisë
-
«Krahnori im është i vogël për të përballuar dashurinë që ndjej për kulturën shqiptare»
-
Më pak bashkatdhetarë kërkuan rimbursim nga Kosova për polica të sigurimit